stanford-oval/wikipedia huggingface dataset:
Toftan piiri

Toftan piiri voi tarkoittaa seuraavia Ruotsin piirejä:
Toftan piiri (Gotlanti), piiri Gotlannin kunnassa
Toftan piiri (Skåne), piiri Landskronan kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tofta distrikt”, voi hakea sivunnimihaulla, laajalla sivunnimihaulla tai tekstihaulla.
Tšetšeenien ja inguušien karkottaminen

Havainnekuva alueista, jonne tšetšeenit ja inguušit karkotettiin.
Tšetšeenien ja inguušien karkottaminen oli Neuvostoliiton suorittama tšetšeenien ja inguušien pakkosiirto Pohjois-Kaukasiasta Keski-Aasiaan 23. heinäkuuta 1944. Vuosien 1940–1944 kapinan seuraaman karkotuksen pani toimeen NKVD:n johtaja Lavrenti Berija. Se oli osa Neuvostoliiton väestönsiirtoja, jotka koskivat 1940- ja 1950-luvuilla useita miljoonia etnisiin vähemmistöihin kuuluneita.[lähde? ]
Karkottamisen valmistelu oli aloitettu ainakin lokakuussa 1943, ja siihen osallistui 19 000 poliisia ja 100 000 NKVD:n poliisia eri puolilta Neuvostoliittoa. 400 000 karkotetusta tšetšeenistä ja inguušista kolmasosa kuoli. Yli sata tuhatta kuoli tai tapettiin kokoamisten ja kuljetuksen aikana sekä Kazahstanin ja Kirgiisien sosialistisissa neuvostotasavalloissa, jonne karkotetut lähetettiin. Karkotus kesti 13 vuotta, ja karkotetut saivat palata koteihinsa vasta vuonna 1957, kun Nikita Hruštšovin johtamat uudet Neuvostoliiton viranomaiset tuomitsivat Stalinin politiikan, mukaan lukien kansojen karkotukset.[lähde? ]
Vuoteen 1961 mennessä 432 000 tšetšeeniä ja inguušia oli palannut Tšetšeenien ja inguušien autonomiseen sosialistiseen neuvostotasavaltaan. Palatessaan he kohtasivat monia ongelmia, kuten työttömyyttä, majoituksen puutetta ja yhteenottoja venäläisten kanssa.[lähde? ]
23. heinäkuuta on nykyään tragedian muistopäivä tšetšeenien ja inguušien keskuudessa. Monet Tšetšeniassa ja Ingušiassa pitävät tapahtumaa kansanmurhana. Vuodesta 2012 lähtien Tšetšeniassa muistopäivää on juhlittu 10. toukokuuta, joka on tasavallan entisen johtajan Ahmat Kadyrovin kuolinpäivä.
Käännös suomeksi
TinyBuild Games

| tinyBuild LLC |
| --- | --- |

Perustettu:  2011
Perustaja:  Alex Nichiporchik Luke Burtis Tom Brien
Kotipaikka:  Bothell, Yhdysvallat
Toimiala:  Videopeliteollisuus
Henkilöstö:  20 (2017)
Kotisivu:  www.tinybuild.com
Infobox OKVirheellinen NIMI-arvo: 
tinyBuild LLC (tinyBuild Games) on yhdysvaltalainen videopelejä kehittävä ja julkaiseva yritys. Se perustettiin vuonna 2011 ja sen päämaja sijaitsee Bothellissä, Washingtonissa. Yritys on tehnyt muun muassa pelit No Time to Explain ja SpeedRunners.
Aiheesta muualla

Viralliset kotisivut (englanniksi)
Televisio-ohjelma

Televisio-ohjelma on television ohjelmavirran yksittäinen kokonaisuus, sen yksikkö. Ohjelmien kirjo on kestoltaan sekunneista tunteihin ja aiheena voi olla lähes mikä tahansa. Ohjelmat voidaan jakaa erilaisiin lajityyppeihin. Käytössä on kuitenkin useita eri tyypittelyjä ja uudet ohjelmat eivät välttämättä sijoitu pelkästään yhteen lajityyppiin. Mainoksia ei tavallisesti lasketa ohjelmiksi.
Televisio-ohjelma voi olla kertaluonteinen yksittäinen lähetys (niin sanottu pisteohjelma) tai tallenne kuten elokuva, tai säännöllisesti tietynkestoisena  ja tiettynä aikana (eli tietyllä ”ohjelmapaikalla”) esitettävä ohjelmasarja, kuten Yleisradion A-studio.
Televisio-ohjelmien lajityypit > Uutis- ja ajankohtaisohjelmat

uutiset ja säätiedotukset
ajankohtaisohjelmat
Televisio-ohjelmien lajityypit > Elokuvat

näytelmäelokuvat
televisioelokuvat
dokumenttielokuvat
Televisio-ohjelmien lajityypit > Televisiosarjat

sketsisarjat
näytellyt televisiosarjat
animaatiosarjat
Televisio-ohjelmien lajityypit > Viihde

tositelevisio-ohjelmat
peliohjelmat
keskusteluohjelmat
musiikkiohjelmat
Televisio-ohjelmien lajityypit > Muut

klassisen musiikin ohjelmat
dokumenttiohjelmat
hartausohjelmat
hidas televisio
Kirjallisuutta

Nikkinen, Are & Vacklin, Anders: Television runousoppia. Toisenlainen katse tv-ohjelmiin.  Helsinki:  Like, 2012.  ISBN 978-952-01-0588-4.
Aiheesta muualla

Wikimedia Commonsissa on kuvia tai muita tiedostoja aiheesta .
Onkamo, Ulla: TV-ohjelmien nimet. Kielikello 2/2016.
TinyMUD

TinyMUD on MUD-lajityyppi, joka yleensä painottuu sosiaaliseen kanssakäymiseen taistelemisen tai pelaajahahmon kehittämisen sijaan. Yhdysvaltalainen James Aspnes kirjoitti ensimmäisen TinyMUDin vuonna 1989 pitkälti pelien Monster ja Hunt the Wumpus inspiroimana. Pelityyppi on vaikuttanut muun muassa MOO-, MUCK- ja MUSH-tyyppisten mudien kehitykseen.
TinyMUDeille ominaista ja oleellista on, että pelaajat laajentavat ja muokkaavat pelimaailmaa aktiivisesti pelin ollessa käynnissä (engl. online creation).
Aiheesta muualla

Taustaa lyhyesti Aspnesin kertomana (Arkistoitu – Internet Archive) (englanniksi)
The MUDdex – TinyMUD-historiaa (englanniksi)
TinyMUD Classic (englanniksi)
Tory

Esimerkki nimityksen käytöstä konservatiiveja vastustavassa mielenosoituksessa
Tory-puolue on Ison-Britannian konservatiivisen puolueen lempinimi.
Nimitys ”tory” tulee iirinkielisestä lainsuojatonta tai varasta  tarkoittavasta sanasta toraidhe, ja se on tarkoittanut 1640- ja 1650-luvuilla irlantilaisia sotilaita, jotka taistelivat Oliver Cromwellia ja englantilaisia miehittäjiä vastaan. Englannin uskonpuhdistuksen aikana 1600-luvun lopulla oli vallalla toryjen ja whigien välinen kiista siitä, voiko kuningas Jaakko II nousta valtaistuimelle, vaikka oli katolinen, anglikaanikirkkoa tukeneen veljensä Kaarle II:n jälkeen. Toryt kannattivat tällöin Jaakkoa. Toryt ja whigit olivat Ison-Britannian parlamentin kaksi puoluetta 1700-luvulla, vaikka niiden väliset erot osittain laimenivatkin.
Britanniassa nimitys on käytännössä synonyymi sanalle konservatiivi (puoleen jäsen), vaikka se ei olekaan virallinen nimitys. BBC:n oman tyyliohjeen mukaan puolueen jäsenistä puhuttaessa käytetään ensin sanaa konservatiivi ja tämän jälkeen voidaan vaihtaa sanaan tory.
Etymologiansa vuoksi tory-nimitystä on toisinaan pidetty loukkaavana. Tosin monet konservatiivisen puolueen jäsenet viittaavat itseensä kyseisellä termillä.
Nimitys muualla

Kanadassa konservatiivisen puolueen jäsenistä käytetään myös nimitystä tory. Maassa tunnetaan myös termit sininen tory, joka viittaa urbaaniin liikemaailmaan, ja punainen tory, joka viittaa takamaiden raivaajiin.
Yhdysvalloissa tory-nimitystä käytettiin niistä lojalisteista, jotka vastustivat Amerikan yhdysvaltojen itsenäistymistä Yhdistyneestä kuningaskunnasta.
Aiheesta muualla

Kuvia tai muita tiedostoja aiheesta Tory Wikimedia Commonsissa
Nabucco

Nabucco on Giuseppe Verdin ooppera vuodelta 1842.
Historia

Nabucco oli Verdin kolmas ooppera. Oopperan ensi-ilta oli Milanon Teatro alla Scalassa 9. maaliskuuta 1842. Tunnetuin kohtaus on heprealaisten kuoron laulama Va, pensiero, sull'ali dorate. Nabuccoa pidetään erinomaisen onnistuneena, ja se kuuluu jatkuvasti oopperatalojen ja suurten kapellimestareiden ohjelmistoon.
Teoksen syntyvaiheista kerrotaan, että Temistocle Solera toi libreton Verdille. Säveltäjä ei ollut innostunut aiheesta, mutta vei käsikirjoituksen silti kotiinsa ja heitti sen pöydälle. Käsikirjoitus avautui kohdasta Va pensiero sull'ali dorate. Verdi kiinnostui, sillä se muistutti hänelle kovin läheisen Raamatun tekstiä. Samana yönä hän luki libreton kolme kertaa ja osasi sen jälkeen sen ulkoa. Oopperan alkuperäinen nimi oli Nabucodonosor, joka myöhemmin ly­hennettiin kätevämpään muotoon Nabucco.
Tarina kertoo juutalaisten vankeudesta Babyloniassa. Ooppera sijoittuu aluksi Jerusalemiin ja myöhemmin Babyloniaan Nebukadressar II:n hallinnon aikaan (605–562 eaa). Nebukadressar hävitti Salomon temppelin vuonna 586 eaa ja vei juutalaiset pakkotyöhön Babyloniaan. Oopperan näytöksil­lä on myös omat nimensä: I näytös on Jerusalem, II Uskoton, III Profetia ja IV Hajonnut jumalankuva.
Nabucco oli menestys heti alusta alkaen. Siitä muodostui Risorgimenton eli Italian kansallisen vapautuksen symboli. Italialaiset tunnistivat heti alistetun kansan piilomerkityksen, ja ensi-iltayleisö halusi kuulla uudestaan heprealaisten orjien kuoron Va pensiero. Esityksen saamat runsaat aplodit olivat protesti Pohjois-Italian itävaltalaisille vallanpitäjille, koska yleensä kaikki mielenosoitukset olivat siellä kiellettyjä.
Musiikki

Kaikista Verdin oopperoista Nabuccon teho on eniten riippuvainen erin­omaisesta kuorosta. Kuoro edustaa kansan ääntä, ja sen voi sanoa olevan yksi roolihahmoista. Merkittävää on kuorojen unisonisuus. Kummallakin osapuolellaselvennä on myös kaksi marssia. Hymnit, marssit, kuorot ja iso orkesteri tekivät 1840-luvulla suuren vaikutuksen. Teoksessa ovat suuret roolit baritonille, dramaattiselle sopraanolle ja bassolle. Abigaillen vaativan roolin Verdi loi tulevalle toiselle vaimolleen Giuseppina Strepponille, joka lauloi osan ensi-illassa 1842.
Tunnetut aariat, duetto ja kuorokohtaus

"Ben io t`invenni  ja Anch`io dischiuso un giorno" - Abigaille, II näytös
"Tu sul labbro" - Zaccaria, II näytös
"Chi parlare ardisce" - Nabucco ja Abigaille, III näytös
"Va pensiero, sull`ali dorate" - Kuoro, III näytös
Roolit > Pääroolit

Nabucco, Babylonian kuningas – baritoni
Abigaille, Nabuccon oletettu esikoistytär – sopraano
Fenena, Nabuccon tytär – mezzosopraano tai sopraano
Zaccaria, Jerusalemin ylipappi – basso
Ismaele, Jerusalemin kuninkaan veljenpoika – tenori
Mies- ja naiskuorot
Roolit > Sivuroolit

Abdallo, Nabuccon upseeri – tenori
Baalin ylipappi, Abigaillen liittolainen – basso
Anna, Zaccarian sisar – sopraano
Tapahtumapaikka ja -aika sekä oopperan kesto

Aika: 586–585 eaa
Paikka: Jerusalem ja Babylon
Kesto: I näytös 45’, II näytös 30’, III näytös 27’ ja IV näytös 25’. Yhteensä n. 2h 10 min
Lyhyt juoniseloste > Alkusoitto

Alkusoitossa esitetään oopperan kaikki tärkeät teemat.
Lyhyt juoniseloste > I Näytös – Jerusalem

Jerusalemin Salomonin temppelissä vallitsee kauhu ja epäjärjestys. Kuoro (papit, naiset ja Jerusalemin asukkaat) rukoilevat Herraa suojelelemaan heitä Babylonian Nabuccolta. Israelilaisten ylipappi Zaccaria tuo mukanaan Nabuccon vangitun tyttären Fenenan. Aariassaan Sperate, o figli ("Olkaa luottavaisella mielellä, lap­set") hän uskoo Fenenan olevan turva babylonialai­sia vastaan. D`Egitto là sui lidi ("Egyptin rannoilla") Zaccaria kehottaa luottamaan Jumalaan.
Ismaele tuo tiedon Nabuccon lähestymisestä, ja Zaccaria kehottaa vielä vastarintaan. Fenena jää Ismaelen huomaan, kun Zaccaria lähtee kokoamaan väkeä kaupungin ja temppelin puolustamiseksi. Come notte a sol fulgente ("Kuten yö ennen loistavaa aurinkoa"). Ismaele on rakastanut Fenenaa siitä lähtien kun hän oli Israelin edustajana Babylonias­sa. Siellä Fenena pelasti hänet vankilasta. Nyt Ismael vuorostaan on päättänyt vapauttaa hänet.
Heidän pakonsa estää temppeliin saapuva Abigaille, Nabuccon oletettu tytär. Myös Abigaille rakastaa Ismaelea: Io t'amava ("Rakastin Sinua"). Abigaille voisi säästää heprealaiset, jos Ismaele tunnustaisi vastarakkautensa Abigaillelle. Fenena sanoo uskovansa heprealaisten Jumalan, ja Ismaele kieltäytyy rakastamasta Abigail­lea.
Nabucco ratsastaa temppeliin. Zaccaria uhkaa surmata Fenenan, jos Nabucco häpäisee pyhän paikan. Nabucco pilkkaa juutalaisia: Tremin gl’insani ("Hullut vaviskoon vihani edessä"). Nabucco käskee kaikkien polvistua, ja Zac­caria nostaa tikarinsa iskuun. Ismaele estää Fenenan tapon. Finaalissa Nabucco määrää temppelin tuhottavaksi: Mio furor, non più costretto ("Vihaani en pysty pi­dättelemään enää hetkeäkään").
Lyhyt juoniseloste > II Näytös - Uskoton > 1. kohtaus (kuninkaallisen palatsin huoneisto Babyloniassa)

Heprealaiset ovat vankeudessa Babyloniassa. Fenena hallitsee Nabuccon ollessa sotaretkellä. Abigaille löytää pergamentin, jonka mukaan hän on orjan tytär. Fenena on hänen rakkautensa ja vallan tiellä. Abigaille kuvaa vallan haluaan: Ben io t'invenni ("Onnellinen tapaus, että löysin"). Anch'io dischiuso un giorno ("Minä myös kerran avasin sydämeni") hän muistaa olleensa joskus myötätun­toinen kärsiviä kohtaan.
Baalin ylipappi ilmoittaa Abigaillelle Fenenan vapauttavan vankeja. Ylipappi on jo levittänyt hu­hua Nabuccon kuolemasta, niin että Abigaille voisi astua valtaistuimelle.  Abigaille Salgo già del trono aurato ("Nyt astun valtaistuimelle") iloitsee voitonriemuisena siitä, että Fenena joutuisi anelemaan häneltä suosiota.
Lyhyt juoniseloste > II Näytös - Uskoton > 2. kohtaus (halli palatsissa)

Zaccaria rukoilee Jumalan apua Tu sul labbro ("Profeettojen huulilta"). Rukouksen jälkeen hän lähtee käännyttä­mään Fenenan. Papit hyljeksivät Ismaelea Il maledetto non ha fratelli ("Kirotulla ei ole veljiä"), koska hän esti Fenenan tappamisen Salomonin temppelissä.
Fenena on kastettu, ja Abdallo kertoo Nabuccon kuolleen ja Abigail­len nousevan valtaan. Abigaille tulee Baalin ylipapin kanssa vaati­maan kruunua Fenenalta. Kuolleeksi luultu Nabucco tulee yllättäin heidän väliinsä ja nostaa kruunun omaan päähänsä. Nabucco kiroaa sekä Baalin että heprealaisten Jumalan ja julistaa itsensä Jumalaksi. Kaikkien tulee polvistua hänen eteensä. Ukkonen jyrähtää ja kruunu putoaa – Nabuccosta on tullut mielipuoli. Zac­caria julistaa taivaan antaneen rangaistuksen, ja Abigaille nostaa voitonriemuisena kruunun päähänsä.
Lyhyt juoniseloste > III Näytös – Profetia > 1. kohtaus (Babylonian riippuvat puutarhat)

Baalin ylipappi pyytää Abigaillea allekirjoittamaan Fenenan ja heprealaisten teloitusmääräyksen. Mieleltään järkkynyt Nabucco tuodaan sisään, ja alkaa hieno duetto kuninkaan ja oletetun tyttären välillä: Chi parlare ardisce ("Kuka uskaltaa puhua"). Nabucco on vihainen, kun näkee Abigaillen valtaistuimel­la. Abigaille ojentaa heprealaisten kuolemantuomion, jonka Nabucco allekirjoittaa. Sitten hän tajuaa lähettävänsä myös Fenenan kuolemaan. Nabucco etsii Abigaillen syntymätodistusta. Abigaille näyttää ja repii sen. Nabucco, suuri sotapäällikkö, huomaa olevansa tyttärensä vanki ja anoo nöyränä armoa Fenenalle. Abigaille on voimansa ja kostonhimonsa tunnossa.
Lyhyt juoniseloste > III Näytös – Profetia > 2. kohtaus (Eufratin ranta)

Heprealaiset unelmoivat kaukaisesta kotimaastaan: Va pensiero, sull'ali dorate ("Lennä aatos nyt kultaisin siivin"). Zaccaria valaa uskoa heprealaisiin: Del futuro del buio ("Tulevaisuuden hämärässä näen"­). Hänen ennustuksensa mukaan Babylonia tuhoutuu.
Lyhyt juoniseloste > IV Näytös - Hajonnut jumalankuva > 1. kohtaus (huoneisto palatsissa)

Nabucco herää painajaisesta vankilassa ja kuulee kansan huutavan kuolemaa Fenenalle. Hän ei tajua olinpaikkaansa ja kutsuu sotilai­taan sekä pyytää hevostaan. Ikkunasta hän näkee teloitussaattu­een, jossa Fenena on mukana. Nabucco rukoilee juutalaisten Juma­laa Dio di Giuda ("Juutalaisten Jumala") ja lupaa rakentaa uudel­leen Jerusalemin temppelin. Rukous ja usko palauttavat Nabuccon hulluudesta. Abdallo tulee vapauttamaan Nabuccon.
Lyhyt juoniseloste > IV Näytös - Hajonnut jumalankuva > 2. kohtaus (Babylonian riippuvat puutarhat)

Fenena ja heprealaiset ovat mestauspai­kalla. Fenenan rukous teloitukseen valmistautuessa: Oh, dischiuso è il firmamento ("Oi taivaan­kansi on avautunut"). Paikalle saapunut Nabucco estää teloituksen ja käskee tuhoamaan Baalin kuvan sekä vapauttamaan heprealaiset. Nabucco kehottaa kaikkia kiittämään Jumalaa. Immenso Jehova ("Kaikkivaltias Jehova"). Itsensä myrkyttänyt Abigaille saapuu: Su me... mo­rente... esanime ("Minulle... kuolen... pyörryn"). Hän pyytää Fenenalta anteeksiantoa ja Nabuccoa suojelemaan rakastavaisia. Ennen kuolemaansa Abigaille rukoilee Jumalalta armahdusta ja kuolee. Ooppera päättyy Zaccarian julistukseen Nabuccolle: Servendo a Jehova, Sarai de` regi il re! ("Jehovan palvelija, Sinä olet oleva kuningasten kuningas!").
Aiheesta muualla

Wikimedia Commonsissa on kuvia tai muita tiedostoja aiheesta .
Opera Guide Oopperan synopsis ja libretto sekä kohokohdat.
Nabuccon libretto (italiaksi)
Tapahtumakommentointi librettoon (englanniksi)
Creative Commons MP3 Recording (Arkistoitu – Internet Archive). Classicistranieri.com
Tommy Emmanuel

| Tommy Emmanuel |
| --- | --- |
 Tommy Emmanuel, 2024
Henkilötiedot
Syntynyt: 31. toukokuuta 1955 (ikä 69) Muswellbrook, Uusi Etelä-Wales, Australia
Ammatti:  muusikko, kitaristi, lauluntekijä
Muusikko
Aktiivisena:  1962–
Tyylilajit:  country, rock, folkmusiikki ja blues 
Soittimet:  kitara
Yhtyeet:  Dragon
 Nimikirjoitus
Aiheesta muualla
www.tommyemmanuel.com
  [ Muokkaa Wikidatassa ] [ ohje ]  
Tommy Emmanuel (s. 31. toukokuuta 1955 Uusi Etelä-Wales) on australialainen kitaristi, joka tunnetaan monimutkaisesta näppäilytyylistään ja hyvin energisestä esiintymisestään.
Elämä

Emmanuel syntyi Muswellbrookissa, Uudessa Etelä-Walesissa, 1950-luvun puolessa välissä. Hän sai ensimmäisen kitaransa nelivuotiaana. Seitsemänvuotiaana Emmanuel kuuli radiosta Chet Atkinsin soittoa, ja hän on kertonut tuon hetken innoittaneen häntä paljon. Yhdeksänvuotiaana hän olikin jo ammattimuusikko. Tommyn ja hänen veljensä Philin musiikillisten lahjojen innoittamana heidän isänsä perusti yhtyeen, ja melkein kaikki Tommyn aika kului sen kanssa kiertueilla eri puolilla Australiaa, ja koulunkäyntiin jäi vain vähän aikaa.
Isänsä kuoltua 1966 Emmanuel muutti Sydneyyn, jossa hän saavutti kuuluisuutta myös kansallisesti voittaessaan sarjan kykykilpailuja. 1970-luvun lopussa hän soitti rumpuja veljensä yhtyeessä Goldrush ja toimi sessiomuusikkona useilla albumeilla.
Uransa aikana Emmanuel on soittanut monien merkittävien artistien kanssa, esimerkiksi Chet Atkinsin, Eric Claptonin, George Martinin, Air Supplyn, John Denverin, Les Paulin ja Doc Watsonin.
Tammikuussa 2010 Emmanuel huutokauppasi kolme kitaraansa ja lahjoitti tulot Haitin maanjäristyksen katastrofiapuun Unicefille.[lähde? ]
Diskografia

1979 From Out of Nowhere
1987 Up From Down Under
1990 Dare to Be Different
1992 Determination
1993 The Journey
1993 The Journey Continues
1995 Initiation
1995 Terra Firma
1995 Classical Gas
1996 Midnight Drive
1997 Midnight Drive
1997 The Day Finger Pickers Took Over The World
1998 Collaboration
2000 Only
2001 The Very Best of Tommy Emmanuel
2004 Endless Road
2005 Live One
2006 Happy Hour
2006 The Mystery
2008 Center Stage
2009 Just Between Frets
2010 Little by Little
Aiheesta muualla

Kuvia tai muita tiedostoja aiheesta Tommy Emmanuel Wikimedia Commonsissa
Tommy Emmanuelin kotisivut
Guitar Tabs of Tommy (Arkistoitu – Internet Archive)
Tommy Emmanuel Suomessa Kitaraklubilla (Arkistoitu – Internet Archive)
Tory Belleci

| Tory Belleci |
| --- | --- |
 Tory Belleci syyskuussa 2006.
Henkilötiedot
Koko nimi:  Salvatore Belleci
Syntynyt: 30. lokakuuta 1970 (ikä 53)  Monterey, Kalifornia
Ammatti:  Näyttelijä, Elokuvaohjaaja
Näyttelijä
Taiteilijanimet:  "Tory"
Aktiivisena:  2003-
Merkittävät roolit:  Myytinmurtajat
Aiheesta muualla
Viralliset kotisivut
IMDb 
Salvatore "Tory" Paul Belleci (s. 30. lokakuuta 1970 Monterey, Kalifornia) on yhdysvaltalainen elokuvaohjaaja ja mallirakentaja. Hänet tunnetaan parhaiten työstään Discovery Channelin Myytinmurtajat-televisiosarjassa. Hän on myös työskennellyt Industrial Light and Magicille elokuvissa Pimeä uhka ja Kloonien hyökkäys.
Elämä

Bellecilla on pitkä historia tulen ja räjähteiden kanssa työskentelemisestä. Varhaisiässä Bellecin isä opetti häntä rakentamaan Molotovin cocktailin eli polttopullon. Myöhemmin hän rakensi kotioloissa liekinheittimen ja sitä käyttäessään hän sytytti vahingossa pienen osan talostaan tuleen. 19-vuotiaana Bellecin rakentama putkipommi räjähti hänen vanhempiensa kodin luona Seasiden kaupungissa Kaliforniassa. Paikalle tullut poliisi pidätyksen sijaan kehotti Belleciä löytämään laillisen tavan työskennellä räjähdysten parissa.
Tory kertoo olleensa erittäin kiinnostunut erikoistehosteista tehtyään lukiossa esitelmän elokuvien erikoistehosteista.
Suoritettuaan San Franciscon yliopiston elokuvakoulun hän aloitti vuonna 1994 työt Jamie Hynemanin pienessä tuotantoyhtiössä. Aluksi hän työskenteli lavastajana, juoksupoikana ja siivoojana mutta hän yleni nopeasti työssään. Muutamia vuosia myöhemmin hän aloitti työskentelyn Industrial Light and Magicille, hän työskenteli ILM:lle kahdeksan vuotta mallien rakentajana, kuvanveistäjänä ja maalarina. Vuonna 2003 Tory aloitti työt Discovery Channelille.
Aiheesta muualla

Tory Bellecin Kotisivut (englanniksi)
Tory Belleci MySpacessa (englanniksi)
Tory Belleci IMDb:ssä (englanniksi)
Tšetšelnyk

| Tšetšelnyk (Чечельник) |
| --- | --- |
 vaakuna
 Tšetšelnyk
 Koordinaatit: 48.215°N, 29.366°E 
Valtio:   Ukraina
Alue:  Vinnytsjan alue
Piiri:  Haisynin piiri
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Tšetšelnyk (ukr. Чечельник) on kaupunkityyppinen taajama Haisynin piirissä Vinnytsjan alueen kaakkoisosassa Ukrainassa. Taajaman väkiluvuksi arvioitiin 5 166, ja koko silloisen Tšetšelnykin piirin väkiluvuksi 22 385 (2013). Pääosa piirin väestöstä oli tuolloin maaseutukylien asukkaita. Kesän 2020 aluehallinnollisessa uudistuksessa taajama ympäröivine piireineen liitettiin osaksi laajentunutta Haisynin piiriä.
Ennen Venäjän vallankumousta se sijaitsi Venäjän keisarikunnan Podolian kuvernementissa lähellä Odessan aluetta.
Taajaman lähistöllä sijaitsee Karmeljukoven Podolian kansallispuisto.
Tšetšelnykin juutalaisen synagogan rauniot, 1700-luvun lopulta.
Brasilialainen kirjailija Clarice Lispector syntyi paikkakunnalla 10. joulukuuta 1920.
Aiheesta muualla

Perustietoa taajamasta Ukrainan parlamentin sivustolla (ukrainaksi) (rada.gov.ua)
Chechelnik Jewish_Encyclopedia 1901–1906 (englanniksi)
Chechelnyk.com (Arkistoitu – Internet Archive) (ukrainaksi)
Toni Kurz

Eiger-vuoren pohjoisrinne koitui vuorikiipeilijä Toni Kurzin kohtaloksi
Toni Kurz (13. tammikuuta 1914 – 22. heinäkuuta 1936) oli saksalainen vuorikiipeilijä, joka menehtyi vuonna 1936 Eiger-vuorella Bernin Alpeilla Sveitsissä. Hän ja hänen toverinsa Andreas Hinterstoißer olivat kiipeämässä yhdessä Willy Angererin ja Edi Rainerin kanssa vuoren jyrkkää pohjoisrinnettä pitkin. Hinterstoißerin loukattua jalkansa seurueen oli käännyttävä takaisin. Paluumatkalla lumivyöry vei Hinterstoißer mennessään ja Angerer kuoli murskauduttuaan kallioon. Ylimpänä roikkunut Rainer tukehtui toveriensa painon alla. Kurz leikkasi irti Angererin ja itsensä välisen köyden ja kiipesi Rainerin luokse jatkaakseen köyttänsä, mahdollistaen laskeutumisen avuksi saapuneen pelastusryhmän luokse. Köydessä ollut solmu esti kuitenkin häntä saavuttamasta pelastajiaan. Kurz kuoli vain muutaman metrin päässä pelastajistaa. Hänen viimeiset sanansa olivat: "En jaksa enää."
Tehtaanjärvi

| Tehtaanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°47′37″N, 24°21′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  Juupajoki 
Järvinumero:  35.754.1.001
Mittaustietoja
Pinnankorkeus:  130,6 m  
Rantaviiva:  4,24 km  
Pinta-ala:  15,793 ha  
Valuma-alue:  77 km²  
Saaria:  1 
 fiTehtaanjärvi 
Tehtaanjärvi  on Pirkanmaalla Juupajoen Korkeakoskella sijaitseva järvi.
Maantietoa

Järven pinta-ala on 15,8 hehtaaria ja se on 1,4 kilometriä pitkä ja 150 metriä leveä. Se sijaitsee Käpylänkankaalla Huikonjoen rotkolaaksossa, jonka alaosaan on rakennettu pato ja voimalaitos. Järvellä on kartan mukaan yksi saari, joka sijaitsee patoaltaan yläosassa. Sen rantaviivan pituus on 4,2 kilometriä ja sen rannat ovat kangasmetsää. Korkeakosken taajama-alueen asutusalueita ylettyy rantaan asti. Pohjoisrannassa on Käpylän ja kaakkoisrannassa Romulan asutusta. Yhdystie 14290 ylittää järven padon kohdalla, mutta Tampere–Haapamäki-rautatielle on rakennettu oma pengersilta järven keskivaiheille. Järveen on jätetty noin 10 metriä leveä silta-aukko. Etelärannassa on uimaranta .
Virtaamat

Korkeakosken entisen jätevedenpuhdistamon tarkkailun takia joen virtaamat tunnetaan. Joki virtaa järven läpi ja sen keskivirtaama (MQ) on 0,76 kuutiometriä sekunnissa (m³/s). Keskiylivirtaama (MHQ) on 5,2 m³/s ja keskialivirtaama (MNQ) 0,14 m³/s.